CELEX: 31973R0971
Language: el
Date: 1973-04-09 00:00:00
Title: Κανονισμός (ΕΟΚ) αριθ. 971/73 τής Επιτροπής τής 9ης Απριλίου 1973 περί τού προκαθορισμού τής εισφοράς γιά τό άλευρο τού σίτου καί τού σμιγού

Avis juridique important

|

31973R0971

Κανονισμός (ΕΟΚ) αριθ. 971/73 τής Επιτροπής τής 9ης Απριλίου 1973 περί τού προκαθορισμού τής εισφοράς γιά τό άλευρο τού σίτου καί τού σμιγού  

Επίσημη Εφημερίδα αριθ. L 095 της 11/04/1973 σ. 0010 - 0010 Ελληνική ειδική έκδοση: Κεφάλαιο 03 τόμος 9 σ. 0133  Ισπανική ειδική έκδοση: Κεφάλαιο 03 τόμος 7 σ. 0008  Πορτογαλική ειδική έκδοση : Κεφάλαιο 03 τόμος 7 σ. 0008 

++++ΚΑΝΟΝΙΣΜΟΣ ( ΕΟΚ ) αριθ . 971/73 ΤΗΣ ΕΠΙΤΡΟΠΗΣ  της 9ης Απριλίου 1973  περί του προκαθορισμού της εισφοράς για το άλευρο του σίτου και του σμιγού  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό του Συμβουλίου αριθ . 120/67 / ΕΟΚ της 13ης Ιουνίου 1967 περί κοινής οργανώσεως αγοράς στον τομέα των σιτηρών ( 1 ) , όπως τροποποιήθηκε τελευταία με την πράξη ( 2 ) , τη συνημμένη στη συνθήκη περί προσχωρήσεως νέων Κρατών Μελών στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας ( 3 ) , που υπογράφτηκε στις Βρυξέλλες στις 22 Ιανουαρίου 1972 , και ιδίως το άρθρο 15 παράγραφος 3 ,  Εκτιμώντας :  ότι σύμφωνα με το άρθρο 15 παράγραφος 3 του κανονισμού αριθ . 120/67 / ΕΟΚ τα προϊόντα που αναφέρονται στο άρθρο 1 γ ) και δ ) δύνανται να υπάγονται ολικώς ή μερικώς στις διατάξεις οι οποίες προβλέπουν τον εκ των προτέρων καθορισμό της εισφοράς  ότι σημαντικές διακυμάνσεις τιμών , τον τελευταίο καιρό , στη διεθνή αγορά καθιστούν ιδιαίτερα δύσκολη τη σύναψη συμβάσεων αγοράς υπό προθεσμία σύμφωνα με τις ανάγκες και τις συνήθειες του διεθνούς εμπορίου του αλεύρου σίτου και σμιγού  ότι για να επιτρέπεται με τις συνθήκες αυτές η παραδοσιακή εισαγωγή ορισμένων αλεύρων ειδικής ποιότητος στην Κοινότητα , πρέπει να επεκταθεί ο εκ των προτέρων καθορισμός της εισφοράς στο άλευρο σίτου και σμιγού   ότι πρέπει σε περίπτωση καθορισμού εκ των προτέρων της εισφοράς να προβλέπεται η είσπραξη πριμοδοτήσεως , κατά τρόπο ώστε το εισαγόμενο άλευρο να φθάνει στην Κοινότητα με προϋποθέσεις που δεν θέτουν σε κίνδυνο την ισορροπία της αγοράς   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Σιτηρών ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Η εισφορά που εφαρμόζεται στο προϊόν της διακρίσεως 11.01 Α που αναφέρεται στο άρθρο 1 γ ) του κανονισμού αριθ . 120/67 / ΕΟΚ καθορίζεται εκ των προτέρων κατόπιν αιτήσεως , η οποία προσκομίζεται απο τον ενδιαφερόμενο κατά την κατάθεση της αιτήσεως πιστοποιητικού για εισαγωγή , η οποία πρέπει να πραγματοποιηθεί κατά τη διάρκεια ισχύος του πιστοποιητικού αυτού .  Στήν περίπτωση αυτή το ποσό της εισφοράς ισούται με το ποσό που ισχύει την ημέρα καταθέσεως της αιτήσεως χορηγήσεως πιστοποιητικού εισαγωγής , το οποίο προσδιορίζεται σε συνάρτηση με την ισχύουσα τιμή κατωφλίου κατά το μήνα της εισαγωγής και , ενδεχομένως , που προσδιορίζεται κατόπιν επιδοτήσεως η οποία καθορίζεται ταυτόχρονα με την εισφορά .  Η επιδότηση αυτή ισούται , για έναν τόννο προϊόντος της διακρίσεως 11.01 Α , με την επιδότηση που εφαρμόζεται σύμφωνα με το άρθρο 15 του κανονισμού αριθ . 120/67 / ΕΟΚ και τον κανονισμό αριθ . 140/67 / ΕΟΚ ( 4 ) και ανάλογα με τον ισχύοντα πίνακα την ημέρα καταθέσεως της αιτήσεως χορηγήσεως πιστοποιητικού για το προϊόν βάσεως , λαμβάνοντας υπόψη την ποσότητα του σιτηρού βάσεως που είναι αναγκαία για την παρασκευή ενός τόννου αλεύρου .  Αρθρο 2  Ο παρών κανονισμός αρχίζει να ισχύει την τρίτη ημέρα απο τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι υποχρεωτικός ως πρός όλα τα μέρη του και εφαρμόζεται άμεσα σε κάθε Κράτος Μέλος .  Εγινε στις Βρυξέλλες , στις 9 Απριλίου 1973 .  Για την Επιτροπή  Ο Πρόεδρος  Francois-Χavier ORTOLI  ( 1 ) ΕΕ αριθ . 117 της 19.6.1967 , σ . 2269/67 .  ( 2 ) ΕΕ αριθ . Ν 73 της 27.3.1972 , σ . 14 .  ( 3 ) ΕΕ αριθ . Ν 73 της 27.3.1972 , σ . 5 .  ( 4 ) ΕΕ αριθ . 125 της 26.6.1967 , σ . 2456/67 .